

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

09 Απριλίου, 2024

**Δελτίο Τύπου 1**

**Σε θανατηφόρα εξελίχθηκε οδική σύγκρουση στη Λάρνακα**

**Υπέκυψε στα τραύματά της 73χρονη**

Υπέκυψε στα τραύματά της η 73χρονη, που νοσηλευόταν στο Γενικό Νοσοκομείο Λευκωσίας, μετά τον τραυματισμό της, σε οδική σύγκρουση. Πρόκειται για την Χρυστάλλα Ερωτοκρίτου, η οποία είχε τραυματιστεί σε οδική σύγκρουση που συνέβη στα Λάρνακα, στις 2 Απριλίου 2024. **(Δελτίο Τύπου 1, ημερομηνίας 3/4/2024 είναι σχετικό)**

Σύμφωνα με τα υπό εξέταση στοιχεία, η σύγκρουση συνέβη γύρω στις 11.30π.μ. της 2ας Απριλίου, στην λεωφόρο Ζήνωνος Κιτιέως, στα Λειβάδια, όταν αυτοκίνητο που οδηγούσε 64χρονος, κάτω από συνθήκες που διερευνώνται παρέσυρε και τραυμάτισε την 73χρονη.

Η 73χρονη μεταφέρθηκε αρχικά στο Γενικό Νοσοκομείο Λάρνακας και στη συνέχεια διακομίστηκε, διασωληνωμένη στο Γενικό Νοσοκομείο Λευκωσίας, όπου κρατήθηκε για περαιτέρω νοσηλεία. Χθες αργά το απόγευμα, η 73χρονη υπέκυψε στα τραύματά της.

Ο Αστυνομικός Σταθμός Ορόκλινης συνεχίζει τις εξετάσεις.

 Κλάδος Επικοινωνίας